OpenLLM-France/wikimedia huggingface dataset:
# Donetskeko bonbardaketa (2022)

Donetskeko 2022ko bonbardaketa Donetsk hiriko erdialdeko (Donetskeko Herri Errepublika) azpiegitura zibilen aurkako eraso bat izan zen; Donetskeko Herri Errepublikako agintarien arabera, Ukrainako indarrek egindakoa. Erasoa 2022ko martxoaren 14ko goizeko 11:31 inguruan (UTC+3) gertatu zen, Errusiak Ukraina 2022an inbaditu zuenean. Bonbardaketek Donetsk erdialdeko Universitetskaya eta Artyoma kaleak izan zituen jomuga eta, DHEko funtzionarioek emandako informazioaren arabera, erasoak 20 zibil hil eta 9 zauritu zituen. Geroago, balantzea 23 hildakori eta 28 zaurituri eguneratu zen.
Ukrainako agintariek, bestalde, Errusiari egotzi zioten atentatuaren errua, Kharkiv, Irpin eta Mykolaiven indar errusiarrek hildako zibilak estaltzeko bandera faltsuko operazio bat zela adieraziz; izan ere, ukrainarrek zeritzen eztanda-patroiak eta misilen arrasto ezak, bonba-auto baten moduko objektu finko batetik abiatuta gertatu zela zirudiela. Donetskeko Herri Errepublikako agintariek, bestalde, esan zuten erasoa Ukrainako indarrek erabilitako Tochka-U misil taktikoen sistemak egin zuela, DHEko Indar Armatuek eraitsi egin zutena.

## Erreferentziak

* 1 2 3 «20 человек погибли и девять пострадали в результате удара ВСУ по Донецку | Новости | Известия | 14.03.2022» web.archive.org 2022-03-14 (Noiz kontsultatua: 2022-03-17).
* ↑ (Ingelesez) «Russia claims 23 dead in missile attack on Donetsk, S Jaishankar to give statement on war in Parliament today» DNA India (Noiz kontsultatua: 2022-03-17).
* ↑ «Росія заради фейку про обстріл Донецька вбила десятки людей - 24 Канал» web.archive.org 2022-03-14 (Noiz kontsultatua: 2022-03-17).
* ↑ «От удара по Донецку погибли 16 человек, пострадали 23 - уточненные данные -» www.militarynews.ru (Noiz kontsultatua: 2022-03-17).

## Kanpo estekak

* Datuak: Q111244470
* Multimedia: Donetsk rocket attack, 2022-03-14 / Q111244470
# Doneraile

Doneraile (irlanderaz Dún ar Aill), historikoki Dunerayl, Irlandako hego-mendebaldeko Cork konderriaren iparraldean dagoen udalerria da. R581 errepideean dago, Limerick eta Cork hiriak elkarlotzen dituen N20 errepidetik 8 km ekialdera eta Mallow udalerritik 12 km iparraldera. Blackwater ibaiaren ibaiadarra den Awbeg ibaiaren ertzean dago.
Doneraile GAA izeneko joko gaelikoetako taldea du.

## Kanpo estekak

* Datuak: Q984039
* Multimedia: Doneraile / Q984039
# Dones Juristes

Dones Juristes 1989an eratututako zuzenbide elkartea da, Bartzelonan.

## Historia

1988an sortu zenetik, hainbat ekimen bultzatu ditu. Horren adibide dira, Ca la Donan emakumeei doako aholkularitza eskaintzeaz gain, lege proposamentean parte hartu dutela, besteak beste 2006an Kataluniako Estatutuaren idatzian eta 2007an emakumeen indarkeriaren aurkako 5/2008 lege katalanaren proposamenean ere.
Elkarte honek emakumeei eragiten dieten lege eta jurisprudentziari jarraipena egiten die, genero indarkeriaren aurka eta eskubide berdintasunaren alde lan egiten du. Horretarako, emakume juristen elkarlana bultzatzen du.
Elkartea beste erakunde batzuetan parte hartzen du, hala nola, Fédération Internationale des Femmes des Carrières Juridiques (FIFCJ), zeinak munduko 79 herrialdeetako elkarte batzen dituen, Federació Catalana d'Organitzacions no Governamentals pels Drets Humans, Observatori sobre l'acompliment de la Declaració Universal dels Drets Humans en els Drets Econòmics, Socials i Culturals eta Federació d'Organitzacions Catalanes Internacionalment Reconegudes (FOCIR). Batzelonako Hiriaren Giza Eskubideen Gutunaren Aholku Kontseiluaren kidea, Bartzelonako Udalaren Emakumeen Kontseiluaren kidea eta Kataluniako Emakumeen Kontseiluaren kidea da ere.

## Antolaketa
### Zuzendaritza Batzordea

* Lehendakaria: Núria Milà Gonzalo
* Lehendakari-ordea, Natàlia Santandreu i Gràcia
* Idazkaria: Carme Cuartero Torrentó
* Diruzaina: Assumpció Carbonell i Coca.

### Lan Batzordeak

Lan batzordeak hilero biltzen dira, eta bakoitzak zuzendaritza bat dauka:
* Indarkeria eta berdintasun batzordea: Laia Serra Perelló eta Eva Lucena.
* Familia Batzordea: Lourdes Argudo.
* Atzerritar eta Enplegu Batzordea: Aïda S. Ogazón.
* Nazioarteko Batzordea: Esther Susín Carrasco.

## Sariak eta Aitortzak

* 2005ean, Creu de Sant Jordi saria jaso zuten.
* 2015ean, Kataluniako Generalitateak elkartearen "justiziaren aldeko lan aparta" nabarmendu zuen.

## Erreferentziak

* ↑ (Katalanez) Història | Dones Juristes. 2021-12-21 (Noiz kontsultatua: 2022-11-27).
* ↑ l'altaveu de totes - el blog de Ca la Dona. .
* ↑ Membres del CNDC. .
* ↑ (Katalanez) Organització | Dones Juristes. 2021-12-19 (Noiz kontsultatua: 2022-11-27).
* ↑ (Katalanez) Comissió d’Igualtat i Violència | Dones Juristes. 2021-12-22 (Noiz kontsultatua: 2022-11-27).
* ↑ (Katalanez) Comissió de Família | Dones Juristes. 2021-12-22 (Noiz kontsultatua: 2022-11-27).
* ↑ (Katalanez) Comissió Laboral i Estrangeria | Dones Juristes. 2021-12-22 (Noiz kontsultatua: 2022-11-27).
* ↑ (Katalanez) Comissió Internacional | Dones Juristes. 2021-12-22 (Noiz kontsultatua: 2022-11-27).

## Kanpo estekak

* Dones Juristes - Webgune ofiziala
* Datuak: Q11917681
# Donetskeko oblasta

Donetskeko oblasta (ukraineraz: Донецька область, translit. Donets’ka oblast’), Ukrainako hego-ekialdeko oblast bat da. Hego-mendebaldean Zaporijiako eta Dnipropetrovskeko oblastekin du muga, ipar-ekialdean Luhanskekoarekin, ekialdean Errusiako Rostov oblastarekin eta hegoaldean Azov itsasoarekin. 26.517 km²ko azalera du eta 2008an 4.542.280 biztanle zituen (Ukrainako populazio osoaren %9,7). Hiriburua Donetsk da. Donbasseko gerra zibilaren ondorioz, eskualdeak aldaketa demografiko eta ekonomiko sakonak jasan ditu.
2014ko apirilaren 6an piztu zen Donbasseko gerra, errusiazaleen eta ukrainazaleen artean. 2014ko maiatzaren 11n errusiazaleek sustaturik egindako erreferendumaren ondorioz, Donetskeko oblasta estatu independente bilakatu zen. Errusiazale independentistek hiriburua eta hego-ekialdea bereganatu zituzten; Ukrainako Gobernuak, aldiz, iparraldea eta mendebaldea bere kontrolpean mantendu zituen. 2022ko otsailaz geroztik, Errusiaren Ukrainako inbasioarekin, errusiazaleek Donetsekeko oblastaren are eremu handiagoa bereganatu zuten (bereziki, hegoalde osoa, Mariupol barne). Ondoren, 2022ko irailaren 30ean, errusiazaleen kontrolpeko eremua (oblasteko zatirik handiena eta jendetsuena) Errusiako Federaziora batu zen.

## Banaketa administratiboa

Oblasta hamazortzi raion edo barrutitan banaturik dago. 28 hiri, 23 barrutiburu, 134 herri eta 1.124 herrixka daude.

## Hiri nagusiak

Donetskeko oblasteko hiri handienak hauek dira (2005eko biztanleria)
* Donetsk: 999.975 biztanle
* Mariupol: 482.440 biztanle
* Makiivka: 375.992 biztanle
* Horlivka: 279.061 biztanle
* Kramatorsk: 174.892 biztanle
* Sloviansk: 122.049 biztanle
* Jenakiive: 96.616 biztanle
* Kostiantynivka: 88.833 biztanle

## Ekonomia
### Industria

Donetskeko oblastak Ukrainako ikatz, altzairu eta burdin ekoizpen guztiaren erdia baino gehiago produzitzen du. Tamaina handiko 882 enpresa biltzen ditu eta 2.095 ertain-txiki daude.

### Nekazaritza

Nekazal produktu nagusiak garia, azukre-erremolatxa, ekilorea, patata, okela eta esnea dira. 1999ko hasieran 2.108 etxalde zeuden zenbatuta.

## Erreferentziak

* ↑ Ukrainaren banaketa administratiboa World-gazetteer.com
* ↑ Donetsk oblast, Ukraine Ukrainetrek.com
* ↑ Donetskeko oblasteko hiriak World-gazetteer.com
* 1 2 Ukrainako ministeritzen kabinetea — Donetsk

## Ikus, gainera

* 2014ko Krimeako krisia
* 2014ko Ukraina ekialdeko gatazka armatua
* Donetskeko Herri Errepublika

## Kanpo estekak

* (Ingelesez) (Ukraineraz) (Errusieraz) Donetskeko oblasteko administrazioaren ataria
* Datuak: Q2012050
* Multimedia: Donetsk Oblast / Q2012050
# Donetsk eta Luhanskeko 2022ko ebakuazioa

2022ko Donetskeko eta Luhanskeko ebakuazioa Luhanskeko Herri Errepublikako eta Donetskeko Herri Errepublikako egoiliarren ebakuazio masiboari dagokio, Errusiako Federaziora, 2022ko otsailetik aurrera. Horrekin Ukrainak erangidako erasoetatik populazio babestu omen nahi zuten.

## Ebakuazioa

2022ko otsailaren 18an, Denis Pushilin Donetskeko Herri Errepublikako buruzagiak iragarri zuen herritarrek Errusiara ebakuatu behar zutela Ukrainaren eraso mehatxuaren ondorioz. Geroago, Leonid Pasechnik, Luhanskeko Herri Errepublikako buruzagiak, gauza bera egin zuen eta biztanleria zibila Errusiara eramango zutela iragarri zuen. Ukrainak, ordea, ukatu egin zuen bi errepubliken aurkako erasoaldia hastearen akusazioa. Ebakuaziorako lehen trena otsailaren 19an abiatu zen Errusiara. Errusiako Larrialdi Egoeren Ministerioaren arabera, Donbasseko 50.000 ebakuatu Errusiara iritsi ziren ebakuazioa iragarri eta lehen bi egunetan.
Ukrainako agintariek jakinarazi zuten Donetskeko eta Luhanskeko pertsona gehienek ez zutela etxetik alde egin. Pertsona batzuk beldurragatik joan ziren, ez ukrainar erasoaldi baten salaketengatik esan zuten. Dmitri Peskovek, Vladimir Putin Errusiako presidentearen prentsa idazkariak, esan zuen ez zuela informaziorik Donetskeko Herri Errepublikan gertatzen ari zenaz.

## Erreferentziak

* ↑ https://www.dw.com/ru/glavy-dnr-i-lnr-objavili-ob-ehvakuacii-naselenija/a-60832645
* ↑ https://www.nbcnews.com/news/world/east-ukraine-shelling-russian-invasion-fears-putin-pretext-rcna16773
* ↑ https://web.archive.org/web/20220220224352/https://ria.ru/20220220/evakuatsiya-1773952754.html
* ↑ https://www.berria.eus/paperekoa/1963/020/002/2015-02-08/matxinoek-ez-dute-zibilen-ebakuazioa-egin-debaltseven.htm
* ↑ https://www.slovoidilo.ua/2022/02/18/novyna/polityka/kremli-ne-zmohly-pidtverdyty-plan-evakuacziyi-dnr-uzhodzhenyj-rf

## Kanpo estekak

* Datuak: Q110955670
# Donetskeko Herri Errepublika

Donetskeko Herri Errepublika (errusieraz Доне́цкая наро́дная респу́блика) Errusiako errepublika bat da, nazioartean Ukrainako partetzat jotzen den lurralde bat duena. 2014ko apirilaren 7an Ukrainatik independentzia aldarrikatu zuen, eta 2022ko irailean Errusiako errepublika bilakatu zen. Donetsk da hiriburua eta hiri nagusia. Denis Puxilin da estatuburua 2018tik.

## Historia

2010eko otsailean, Viktor Janukovitx, errusiazalea eta sortzez Donetskeko oblastekoa, Ukrainako presidente hautatu zuten. 2013ko azaroan, haren aurkako Euromaidan protestak hasi ziren, eta, 2014ko otsailaren 22an, kargugabetua izan zen. Ordutik aurrera, errusiazaleen protestak piztu ziren herrialdearen hegoaldean eta ekialdean.
2014ko apirilaren 6an, errusiazaleek manifestazio jendetsuak egin zituzten Donetsken eta ekialdeko Ukrainako hiri nagusietan; barrikadak jarri zituzten karriketan, eta zenbait eraikin ofizial hartu. Donetsken, eskualdeko gobernuaren egoitza okupatu ondoren, legebiltzar bat osatu zuten eta eskualdearen burujabetza aldarrikatu.
2014ko maiatzaren 11n, errebeldeek antolatutako erreferendumean independentziaren aldeko hautuak garaipen zabala lortu zuen. Horren ostean, Krimearen ereduari jarraiki, independendentzia adierazi eta errepublikak Errusian sartzeko eskatu zuen. Luhanskeko Herri Errepublikak ere independentzia adierazi zuen. Mendebaldeak ez zion inolako zilegitasunik onartu erreferendumari.
2014ko apiriletik 2015eko otsailera arte, bai Donetsken, bai Luhansken, elkarren aurka borrokatu ziren Ukrainako armada eta Errusiaren babesa zuten manifestari errusiazaleak, tartean zenbait su-eten adostu zituzten arren. 2014ko uztailaren 17an, misil batek Malaysia Airlinesen hegazkin komertzial bat bota zuen, eta 298 hildako eragin zituen. 2015eko otsailaren 12an, Errusiak eta Ukrainak Minsk II akordioa sinatu zuten. Haren bidez, su-etena ezarri zen Donetskeko eta Luhanskeko eremu jakin batzuetan, baina hainbat eskualdetan borrokek jarraitu zuten.

## Hiri nagusiak

* Donetsk (hiri handiena eta hiriburua)
* Horlivka
* Makiivka

## Erreferentziak

* ↑ Iribar, Mikel O.. Putinek Donetsken eta Luhansken independentzia aitortu du. Berria, 2022ko otsailak 22, CC BY-SA 4.0, berria.eus (Noiz kontsultatua: 2022-2-23).
* ↑ Velte, Samara. Viktor Janukovitx kargutik kentzea onartu du Ukrainako Parlamentuak. Berria, 2014ko otsailak 23, CC BY-SA 4.0, berria.eus (Noiz kontsultatua: 2022-2-24).
* ↑ Rodriguez, Mikel. Donetsken burujabetza aldarrikatu, eta babesa eskatu diote Errusiari. Berria, 2014ko apirilak 8, CC BY-SA 4.0, berria.eus (Noiz kontsultatua: 2022-2-24).
* ↑ Rodriguez, Mikel. Krimeari jarraitu nahi diote. Berria, 2014ko maiatzak 13, CC BY-SA 4.0, berria.eus (Noiz kontsultatua: 2022-2-24).
* 1 2 Ostolaza, Paulo. Donbassko azken gertakariak ulertzeko kronologia. Berria, 2022ko otsailak 25, CC BY-SA 4.0, berria.eus (Noiz kontsultatua: 2022-2-25).

## Ikus, gainera

* 2014ko Krimeako krisia
* Transnistria
* Hego Osetia
* Karabakh Garaia
* Abkhazia

## Kanpo estekak

* Datuak: Q16150196
* Multimedia: Donetsk People's Republic / Q16150196
# Donets

Donets (errusieraz: Северский Донец; ukraineraz: Сіверський Донець) Ekialdeko Europako ordokiko ibaia da, Don ibaiaren adar nagusia, hego-mendebaldeko Errusia eta ekialdeko Ukraina zeharkatzen dituena. 1.053 km luze da.

## Geografia

Errusiako erdialdeko goi-ordokian du iturria, Belgorod oblastean. Ukrainan barneratu eta Kharkiv, Luhansk eta Donetskeko oblastak zeharkatzen ditu. Berriz ere Errusian sarturik, Konstantinovsken ondoan (Rostov oblasta) Don ibaira isurtzen da.
Behe ibilguan Ekialdeko Europako mea eta metalurgia gune handienetakoa den Donbass arroa inguratzen du.

### Ibaiadarrak

Ibaiadar nagusiak hauek dira:
* Korotxa
* Voltxia
* Oskol
* Aidar
* Derkul
* Kalitva
* Bistraia

### Hiriak

Donets ondoko hiri hauetatik igarotzen da:
* Belgorod (Errusia)
* Vovtxansk (Ukraina)
* Txuhuiv (Ukraina)
* Zmiv (Ukraina)
* Izium (Ukraina)
* Rubijne (Ukraina)
* Lisixansk (Ukraina)
* Sievierodonetsk (Ukraina)
* Donetsk (Errusia)
* Kamensk-Xakhtinski (Errusia)
* Ust-Donetski (Errusia)

## Hidrometria

Donetsen emaria Belaia-Kalitvan (Rostov oblasta, Errusia), Don ibaira isuri baino 100 km lehenago, 47 urtez (1933-1985) neurtua izan da. Gune horretan, drainatutako eremuak 80.900 km² ditu, arro osoaren % 82a. Emari handiena martxo-apirilean izaten da eta txikiena abuztu-irailean. Abendu hasieratik martxo amaiera arte izozturik egoten da.
Donetsen batez besteko emariak (m³/s) Belaia-Kalitvan (Errusia) neurtuak Datuak: 1933 eta 1985 artean

## Erreferentziak

* ↑ Euskaltzaindia. Europako toponimia fisikoa. .
* 1 2 3 Donets River Global.britannica.com
* ↑ Lur entziklopedietatik hartua.
* ↑ Severski Donets Belaia-Kalitvan Webworld.unesco.org

## Kanpo estekak

* Datuak: Q191238
* Multimedia: Seversky Donets / Q191238
# Donetskeko Eskualdeko Drama Antzoki Akademikoa

Donetskeko Eskualdeko Drama-Antzoki Akademikoa –2007ko azarora arte Donetskeko Eskualdeko Drama-Antzokia modura ezaguna, estatus akademikoa eman aurretik– (ukraineraz: Донецький академічний обласний драматичний театр) Mariupolgo antzoki bat zen, Ukraina hegoaldean. Antzoki moderno hau, 1960an eraikia, neurri handi batean, Errusiako aire erasoek suntsitu zuten 2022ko martxoaren 16an.

## Erreferentziak

* ↑ «Донецкий академический областной драматический театр, г. Мариуполь» Кино-Театр.Ру (Noiz kontsultatua: 2022-03-19).
* ↑ (Ingelesez) Welle (www.dw.com), Deutsche. «Ukraine: Mariupol city council claims Russia destroys crowded theater — as it happened | DW | 16.03.2022» DW.COM (Noiz kontsultatua: 2022-03-19).

## Kanpo estekak

* Datuak: Q4166247
* Multimedia: Theatre of Mariupol / Q4166247
# Dorothy Counts

Dorothy Counts edo Dorothy Counts-Scoggins (1942an jaioa) Harry Harding institutuan onartutako lehenetariko afroamerikarra izan zen. Afroamerikarren eskubide zibilen aldeko mugimenduan, bere gogoaren aurka, sinbolikoki mugarri bat bihurtu zen egoera bizi izan zuen neska honek.

## Historia

Garai hartan Estatu Batuetako gutxiengo beltza baztertuta zegoen. Hegoaldeko estatuetan segregazioa indarrean zegoen, eta zurien eta beltzen bizi-mailen arteko aldeak izugarrizkoak ziren.
Biztanleria beltza bere egoeraz pixkanaka ohartzen hasi zen, eta hala, 1950eko hamarkadan, berdintasun zibila lortzeko borroka-mugimenduak sortu ziren. Mugimendu horietako buruzagi nagusienetako bat Martin Luther King izan zen.
1950eko hamarkada bukatzen ari zela, Estatu Batuetako gobernuak eskubide zibilen berdintasuna bermatzen hasi ziren, testuinguru honen barruan kokatu behar dugu Dorothy Countsi gertatu zitzaiona.
1957ko irailean, Charlotteko, Ipar Carolinako estatuan Harry Harding institutura zihoan lehen ikasle beltza izan zen. Izatez, beste mutil beltz batzuk joango ziren baina institutuko arduradunek besteei hobe etor ez zitezela gomendatu zien. Izan ere, oso giro nahasia zegoen. Dorothy, aldiz, ez zuten topatu eta ondorioz ezer esan ez ziotenez, institutura abiatu zen.
Arrazagatiko segregazioa indargabetu berri zuten, eta Dorothyk arrazista zurien irainak eta harrikadak pairatu behar izan zituen. "Zoaz zure jatorriko herrira!" oihu egin zioten. Lau egun geroago irainak entzuteaz gogaituta eta bere ziurtasunaz arduratuta, bere gurasoek etxera itzularazi zuten eskolatik ateraz.
Ikusgarriak dira egun haietan Stan Waymanek, Douglas Martinek-eta egindako eta argitaratutako argazkiak.

## Erreferentziak

* ↑ (Ingelesez) Pitkin, Ryan. «Dorothy Counts-Scoggins Reflects on Her Historic Walk to School 60 Years Ago» Creative Loafing Charlotte (Noiz kontsultatua: 2018-10-28).
* ↑ «1957 Douglas Martin WY | World Press Photo» www.worldpressphoto.org (Noiz kontsultatua: 2019-05-28).
* ↑ (Ingelesez) «Dorothy Counts endures hostile taunts in auditorium of Harry Harding H.S during integration» International Center of Photography 2016-02-24 (Noiz kontsultatua: 2019-05-28).
* Datuak: Q5298363
* Multimedia: Dorothy Counts / Q5298363
# Dorothy DeBorba

Dorothy "Echo" DeBorba (1925eko martxoaren 28 - 2010eko ekainaren 2) aktore estatubatuarra izan zen. Ezaguna da Our Gangen film laburren seriean parte hartu zuelako, 1930etik 1933ra bitarte, protagonista gisa.

## Our Gang

Dorothy DeBorba 5 urterekin hasi zen lanean. Harritu egin zen Hal Roach, une egokian negar egiteko gai zelako. Haren debuta ausarta izan zen: Pups Is Pupsen (1930), Jackie Cooperren ahizpa gaztearen paperean.
Bere kizkur berezi eta orrazkera landuekin, Dorothy ikusleen gustukoena bihurtu zen. Amak apaintzen zion ilea, eta gauero bi ordu ematen zituen Dorothyren ilea garbitzen eta orrazten. Bere energia naturala eta bihurri aupregi erakargarria gehitu zitzaizkion. Hala ere, esaten zuen "mutilei [seriekoak] elkarrizketa onenak ematen zitzaizkiela", nahiz eta Love Business Dorothyn serie osoko elkarrizketa dibertigarrienetako batzuk izan.

## Bizitza pertsonala

DeBorba Van Nuysen graduatu zen eta gero Republic Picturesen lan egin zuen. Azken urteotan, Berkeleyko Kazetaritza Eskolako idazkari seniorra izan zen. Bi aldiz ezkondu zen, eta bi seme-alaba izan zituen.

## Erreferentziak

* 1 2 McLellan, Dennis. "Dorothy de Borba dies at 85; child actress in 'Our Gang' comedies." June 5, 2010. Los Angeles Times

## Kanpo estekak

* Datuak: Q186631
* Multimedia: Dorothy DeBorba / Q186631
# Dromore (Tyrone konderria)

Dromore (irlanderaz: An Droim Mor) Ipar Irlandako udalerri bat da, Tyrone konderrian dagoena. Omagh hiritik 15 kilometro hego-mendebaldera eta A32 errepidean dago, Enniskillen udalerritik 26 kilometrora.
2008ko erroldaren arabera 1.258 biztanle zituen.

## Kanpo estekak

* Datuak: Q2377546
* Multimedia: Dromore, County Tyrone / Q2377546
# Dromore West

Dromore West (irlanderaz An Droim Mór Thiar) Irlandako udalerri bat da, Sligo konderrian dagoena. 2001eko erroldaren arabera 308 biztanle zituen.

## Kanpo estekak

* Datuak: Q1025564
* Multimedia: Dromore West / Q1025564
# Dronero

Dronero Italiako udalerri bat da. Cuneoko probintzian kokatuta dago, Piemonte eskualdean. 6.986 biztanle ditu, 58,96 kilometro koadroko azaleran banatuta.

## Mugakideak

Dronerok honako udalerri hauekin egiten du muga:
Busca Caraglio Castelmagno Montemale di Cuneo Monterosso Grana Pradleves San Damiano Macra Villar San Costanzo Cartignano Roccabruna

## Kanpo estekak

* Datuak: Q20025
* Multimedia: Dronero / Q20025
# Droninoita

Droninoita haluro motako minerala da eta hydrotalcite taldearen kidea da.

## Ezaugarriak

Droninoita haluro mineralaren formula kimikoa hau da: ${\ce {Ni6Fe^{2+}3(OH)16Cl2 * 4H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 1 - 1,5 da.

## Erreferentziak

* 1 2 (Ingelesez) «Droninoite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19833516
# Dromos

Dromosa (izen greziarra), etorbide bat da, orokorrean esfingez inguratua, kanporantz, tenplu baten ardatza luzatuz, beste eraikin batekin edo Niloko ontziralekuren batekin lotzeko.
Honako hauek dira ezagunenak:

## Kanpo estekak

* Datuak: Q1260165
* Multimedia: Karnak dromos / Q1260165
# Dronfield

Dronfield, Ingalaterrako erdialdean dagoen udalerri bat da, Derbyshire konderrian.
2011n 21.261 biztanle zituen.
* Datuak: Q2499345
* Multimedia: Dronfield / Q2499345
# Drongo beltz

Drongo beltza (Dicrurus macrocercus) Dicrurus generoko animalia da. Hegaztien barruko Dicruridae familian sailkatua dago.

## Erreferentziak

* ↑ (Ingelesez) IOC Master List
* ↑ Vieillot, Louis Jean Pierre. (1817). Nouveau Dictionnaire d'Histoire Naturelle Appliquée aux Arts. 9, 588 or..
* ↑ Hodgson, Brian Houghton. (1836). The India Review and Journal of Foreign Science and the Arts 1 (8): 326..
* ↑ Blyth, Edward. (1850). The Journal of the Asiatic Society of Bengal 19: 255..
* ↑ Swinhoe, Robert. (1871). Proceedings of the Scientific Meetings of the Zoological Society of London for the Year 2: 377..
* 1 2 Kloss, Cecil Boden. Journal of the Federated Malay States Museums 10 (3): 208..
* ↑ Baker, Edward Charles Stuart. (1918). «Some Notes on the Dicruridae» Novitates Zoologicae 25: 299..

## Ikus, gainera

* Dicrurus
* Dicruridae

## Kanpo estekak

* World Bird Names
* Datuak: Q46435
* Multimedia: Dicrurus macrocercus / Q46435
* Espezieak: Dicrurus macrocercus
# Drongan

Drongan, Eskoziako udalerria eta meatzari herri ohi bat da, Ekialdeko Ayrshire konderrian. Ayr eta Cumnock udalerrietatik 8 miliatara dago.

## Kanpo estekak

* Datuak: Q1013798
* Multimedia: Drongan / Q1013798
# Drongo

Drongo (Dicruridae) Dicruridae familiako animalien izen arrunta da. Izena Madagaskarren erabiltzen dute bertoko espezieak izendatzeko, baina familia osora hedatu da

## Espezieak

* Filogenia
* Dicruridae
* aeneus
* paradiseus
* annectans
* megarhynchus
* bracteatus
* hottentotus
* balicassius
* remifer
* waldenii
* aldabranus
* forficatus
* adsimilis
* macrocercus
* modestus
* fuscipennis
* leucophaeus
* atripennis
* ludwigii
Hona hemen espezieak ordena filogenetikoaren arabera:
* Chaetorhynchus papuensis
* Dicrurus ludwigii
* Dicrurus atripennis
* Dicrurus adsimilis
* Dicrurus modestus
* Dicrurus fuscipennis
* Dicrurus aldabranus
* Dicrurus forficatus
* Dicrurus waldenii
* Dicrurus macrocercus (drongo beltza)
* Dicrurus leucophaeus
* Dicrurus caerulescens
* Dicrurus annectans
* Dicrurus aeneus
* Dicrurus remifer
* Dicrurus balicassius
* Dicrurus hottentottus
* Dicrurus menagei (?)
* Dicrurus sumatranus
* Dicrurus densus
* Dicrurus montanus
* Dicrurus bracteatus
* Dicrurus megarhynchus
* Dicrurus andamanensis
* Dicrurus paradiseus
* Dicrurus lophorinus (?)

## Erreferentziak

* ↑ Lindsey, Terence. (1991). Encyclopaedia of Animals: Birds. Londres: Merehurst Press, 223–224 or. ISBN 1-85391-186-0..

## Kanpo estekak

* World Bird Names
* Datuak: Q839526
* Multimedia: Dicruridae / Q839526
* Espezieak: Dicruridae
# Dike (Iowa)

Dike Iowako hiri bat da. Grundy konderrian kokatua dago. 2010ean 1.209 biztanle zituen, 3,61 kilometro koadrotan banatuta.

## Ikus, gainera

* Grundy konderria

## Kanpo estekak

* Datuak: Q1933589
* Multimedia: Dike, Iowa / Q1933589